SELIC รับเกียรติบัตร CAC
SELIC รับเกียรติบัตร CAC
24 ต.ค. 2561

 นายเอก สุวัฒนพิมพ์ ประธานเจ้าหน้าที่บริหาร บริษัท ซีลิค คอร์พ จำกัด (มหาชน) หรือ SELIC เปิดเผยว่าการที่บริษัทฯ ได้รับประกาศนียบัตร Certificate of Membership Thailand’s Private Sector Collective Action Coalition Against Corruption (CAC) สะท้อนถึงความมุ่งมั่นในการประกอบธุรกิจที่โปร่งใสนำไปสู่ความยั่งยืนในระยะยาว เพื่อให้มีความโปร่งใสในการดำเนินงานของบริษัทฯ ในทุกระดับชั้น ตลอดจนพนักงานระดับปฏิบัติงาน และเพื่อประโยชน์ในระยะยาวของบริษัท ซึ่งรางวัลดังกล่าวมอบโดย ดร. บัณฑิต นิจถาวร กรรมการและเลขานุการ โครงการแนวร่วมปฏิบัติของภาคเอกชนไทยในการต่อต้านการทุจริต 
สำหรับ ประกาศนียบัตร (CAC) ที่บริษัทฯ ได้รับนั้น มาจากโครงการแนวร่วมปฏิบัติของภาคเอกชนไทยในการต่อต้านการทุจริต (Thailand’s Private Sector Collective Action Coalition Against Corruption (CAC) สร้างความร่วมมือของภาคธุรกิจให้เกิดการต่อต้านการทุจริตคอร์รัปชั่นในวงกว้าง และบริษัทเอกชนที่ต้องการแก้ไขปัญหาทุจริตคอร์รัปชั่น ด้วยการสร้างแรงกดดันให้เกิดการเปลี่ยนแปลงในภาครัฐ โดยร่วมมือกันปฏิเสธการจ่ายสินบนทุกรูปแบบและต่อต้านการใช้คอร์รัปชั่นเป็นเครื่องมือกีดกันการแข่งขันและขัดขวางการประกอบธุรกิจอย่างเสรี มุ่งการประกอบธุรกิจที่โปร่งใสนำไปสู่ความยั่งยืนในระยะยาวของบริษัทและภาคเอกชนไทย